Kéwan iki mangan gegodhongan lan woh-wohan, uga gegremet lan endhog manuk. Uga mangan pelem, nangka lan klapa. Bajing klapa bisa mlayu kanthi kesit ing wit-witan, lan uga bisa mlumpat pirang-pirang mèter saka wit siji marang liyané, kadhang uga mudhun ing lemah. Bajing klapa kang urip ing sakiwa tengen omah sanajan kalebu kéwan alasan nanging bisa uga gelem mangan panganan kang diulungake manungsa.